בית הספר סרנת לניהול פותח בפנייך תוכנית המתאימה לעידן הגלובליזציה. תוכנית מעשית המשלבת בין התיאוריות והמודלים המתקדמים ביותר לבין כלים ומיומנויות ברמה הגבוהה ביותר.
מסגרת הלימודים - המרכז ללימודים אקדמיים מציע מבנה לימודים גמיש המאפשר שילוב מיטבי של עבודה ולימודים.
התוכנית מותאמת למעונינים להכשיר עצמם בתחום ניהול השיווק תוך התמקדות בהיבטי פרסום ותקשורת. תחום השיווק מהווה מרכיב עיקרי בפעילותו וקיומו של כל עסק או ארגון, כולל ארגונים שאינם למטרות רווח. מכירות, תדמית, נתח שוק ורווחים הם חלק ממטרות השיווק. התפיסה השיווקית המודרנית מבוססת על קיום הארגון, כיחידה כלכלית המכוונת לספק מוצרים ושירותים לשביעות רצון קבוצת לקוחות, תוך שמירה על יעילות והשגת רווח.
שיתוף פעולה ייחודי בביה'ס למנהל עסקים. ליווי יישומי בשיתוף חברת כלל פיננסים כחלק מתפיסת הלימוד היישומית, הקים המרכז ללימודים אקדמיים מיזם ייחודי, בשיתוף חברת כלל פיננסים, במסגרתו מעניקה חברת כלל פיננסים חסות יישומית להתמחות המימון ובנקאות, בבית ספר 'סרנת' לניהול. חסות זאת באה לידי ביטוי בהקמת חדר עסקאות משותף בקמפוס הלימודים, במסגרתו יתנסו הסטודנטים במסחר אמיתי, וזאת בליווי סגל המרכז ועובדי כלל פיננסים.
התוכנית נבנתה מתוך הכרה כי השקעה במשאב האנושי וראייתו כהון אנושי מהווים את אחד הגורמים המרכזיים למצוינות ארגונית ולעמידה בתנאי התחרות הקיימים. התוכנית מעניקה לך ידע בתחומי הפעילות השונים של הארגון תוך התמקדות במשאב האנושי.
חשיבותן של מערכות מידע לניהול מערכות ארגוניות במערכת הציבורית ובמערכת הפרטית כאחת הפכה אותן לענף מרכזי בפעילות במשק. התוכנית תכשיר אנשי מקצוע בעלי הבנה בין תחומית בניצול הטכנולוגיה לשיפור תפקודו של הארגון. מסלול מחשבים ומערכות מידע מאפשר ללומד היכרות עם כלי עבודה החיוניים לעסקים רבים. המסלול משלב ידע מעמיק בתחום המחשבים וטכנולוגיית המידע, לצד הבנה באינטגרציה של התחום במנהל עסקים.
תוכנית הלימוד לתואר הראשון במסלול רב תחומי במנהל עסקים נותנת לך את אפשרות השילוב בין ההתמחויות השונות ללא צורך בבחירה ספציפית. באמצעות שילוב זה, תיחשף לתשתית ידע רחבה במגוון שונה של נושאים ותוכל לבנות ארגז הכלים ניהולי המותאם לצרכייך הספציפיים וכפי שאתה רואה אותם.
המטרות העיקריות של מסלול ראיית החשבון הן להקנות הכרה והבנה של מושגי היסוד בחשבונאות פיננסית וניהולית וכן יכולת להבין את משמעות המידע החשבונאי והתמחירי לצורך קבלת החלטות. הבנת המושגים הפיננסיים והתמחיריים ומשמעויותיהם הינה קריטית כדי שלמנהל תהא יכולת להתמודד עם סוגיות אלה בהצלחה ובכלל כדי להקנות לו יכולת גבוהה יותר לנהל את הארגון עליו הוא אחראי באופן מושכל ואפקטיבי.